Teise päevani jõudis kokku  478 mängijat horvaadi Dragan Galic´i juhtimisel, Priit Brikker oli samuti mängus, kuid vaid 11,200 žetooniga. Õnneks oli aga teine päev tema jaoks väga edukas ning mees lõpetas selle juba 172,200 chipiga, mis andis üldises paremusreas juba 13. koha. Praeguseks on järgi 124 mängijat, kellest 112 saavad raha, seega on Priidul enam kui reaalne šanss esimese eestlasena EPT põhiturniiril vähemalt rahadesse jõuda. Turniiri juhib endiselt võimsalt horvaat Galic (tema stack 552900) ning tuntud mängijatest jätkavad  veel Sami Kelopuro, Ramzi Jelassi, Arnaud Mattern, Tom McEvoy, Alex Kravchenko, Bill Chen ja PokerNewsi strateegianurga eestvedaja Lex 'RaSZi' Veldhuis, kes kõik on meie mehest tagapool.